Ijipita (ku Chingezi: egypt, Chiarabhu: مصر (Misri) inyika yeziwumbe reAfurika yakagadzwa kuMawodzanyemba-Mabvazuva eziwumbe, uyezve panzvimbo yayiri ndipo panosangana ziwumbe reAfurika neziwumbe reEzhiya. Nyika iyi inozivikanwa nematumba akavigwa madzimambo vainzi vana Pharaoh muBhaibheri. Ijipita ine huwandu hweVanhu 100 miriyoni, uye guta huru rayo rinonzi Cairo (Kairo kana richinyorwa muChishona). Kairo nderimwe guta guru pasirose (rine huwandu hwevanhu hwunodarika 9 miriyoni). Inyika inozivikanwa nekuda kwenhoroondo yakakura pasirorse. Zita reIjipita muChishona rinokopera zita rayo reChingezi rekuti egypt, richisiyana nesira rayo muChiarabhu rekuti مصر (Misri). Izita kuru, rinotowanikwa muBhaibheri reChihebheru futi, panodanwa Ijipita kunzi Mitzrayim (מִצְרַיִם, zvichireva kuti Ijipita yekumusoro neIjipita yekuzasi). Zita racho rinoreva kuti "nyika". Muera reChinyakare cheIjipita nyika yainzi Km.t (Kemet) nevagari vepo zvichireva kuti 'nyika tema", nekuda kwevhu ri "tema" remupata werwizi reNairu (Nile), kusiyana neivhu tsvuku regwenga. Zita reChingezi rekuti "Egypt" (nge.), "Egypte" (fur.) "Ägypten" (Jer.) akabva kuzita reChigiriki Αίγυπτος ( aigyptos).